ད་འདུག་པ་ལ། ངས་ཆོས་
བཤད་ཅིང་གདམས་པ་བཏབ་པས།
ཁམས་ཀྱི་ཁོ་རང་གི་ས་ཆའི་ཁང་པ་སྒོ་
་ཐལ་ལེ་བ་ཞིག་ཏུ་སོང་སྟེ། མི་ལུས་ཞིག་ཐོབ་སྙམ་པ་བྱུང་གསུངས།
ལར་
དེ་ལ་སོགས་པའི་བར་དོའི་རྣམ་ཤེས་མང་དུ་གཟིགས་གསུངས་ཏེ། མདོར་
བསྡུས་ཙམ་བཀོད་པའོ། །བར་དོའི་སེམས་ཅན་གྱི་ལུས་གཟིགས་ཚུལ་དང་
གང་དུ་སྐྱེ་བ་མཁྱེན་པའི་ལེའུ་སྟེ་དགུ་པའོ།། །།
ལྷ་ཡི་སྤྱན་གྱི་བར་དོའི་རྣམ་ཤེས་གཟིགས། །ཤེས་རབ་སྤྱན་གྱིས་ཟབ་མོའི་
གདམས་པ་བཏབ། །ཡེ་ཤེས་སྤྱན་གྱི་སྐྱེ་བ་མེད་པར་རྟོགས། །སྤྱན་ལྔ་ལྡན་པ་
བླ་མའི་ཞབས་ལ་འདུད། །བླ་མ་གྲུབ་ཐོབ་ཆེན་པོ་དེ་ཉིད་ཀྱིས། ཞིང་ཁམས་
འདིའི་གདུལ་བྱ་འབྲེལ་བ་ཅན་རྣམས་སྨིན་གྲོལ་གྱི་ལམ་ལ་བཀོད་དེ། སེམས་
ཅན་རྟག་འཛིན་ཅན་རྣམས་ལ་མི་རྟག་པ་སྟོན་པའི་ཕྱིར་དང་། ལེ་ལོ་ཅན་
རྣམས་བརྩོན་འགྲུས་ལ་བསྐུལ་བ་དང་། ཆོས་ཉིད་རྒྱུ་མ་ལྟ་བུའི་ངང་ནས་
སངས་རྒྱས་ཀྱི་ཞིང་སྦྱོང་(བ་)དང༌། སེམས་ཅན་སྨིན་གྲོལ་མཛད་པའི་ཆེད་དུ།
རྡོ་རྗེའི་སྐུ་ལ་འདས་གྲོངས་མི་མངའ་ན་ཡང༌། གླང་ལོ་ཟླ་བ་གཉིས་པའི་ཚེས་
ལྔ་དྲུག་ནས། སྐུ་ཁམས་ཅུང་ཟད་མ་བདེ་བའི་ཚུལ་བསྟན། བུ་སློབ་རྣམས་
ཀྱིས་ཀྱང་གསོལ་བ་འདེབས་པ་དང༌། སྐུའི་རིམ་འགྲོ་ཞག་ཉི་ཤུ་ཙམ་གྱི་བར་
དུ་རྒྱུན་མ་ཆད་པར་བྱས། སློབ་དཔོན་གཡའ་བཟང་པ་ལ་སོགས་པའི་སྨན་
- 119 -

མཚུར་གནས་ནང་གདན་རབས་རྣམས་ཀྱི་གསུང་ཐོར་བུ་ཁག །
པ་མཁས་པས་ཀྱང་གསོ་དཔྱད་མང་དུ་བྱས་ན་ཡང༌། སྙིགས་མའི་དུས་ཀྱི་
གདུལ་བྱ་རྣམས་སྐལ་བ་དམན་པ་ལ་བརྟེན་ནས། བདེ་བར་གཤེགས་པའི་
ཚུལ་བསྟན་ཁར། ངེད་དང་བུ་སློབ་རྒན་པ་ཁ་ཡར་དང། ཉེ་གནས་གཉིས་
ལ་སོགས་པ་རྣམས་ལ་ཞལ་ཏ་བྱོན་པ་ནི། རང་རེ་ཡང་སྔར་གྱི་རྨི་ལྟས་ལ་
སྐུ་ཚེ་འདི་ལས་རིང་ཙམ་ཐུབ་སྙམ་པ་ཡོད་ནའང༌། ད་ལན་ནད་བུ་འདིས་
གཏུགས་བྱུང་བས། ཨེ་ཐོན་ཡང་མི་ཤེས་པར་འདུག་པས། གལ་ཏེ་གཤེགས་
ན། ང་ལ་གཤེགས་ཁར་གཞན་གྱི་གསལ་འདེབས་དགོས་པ་དེ་ང་མིན། པུར་
ལ་དབང་བསྐུར་དང་ཆོ་ག་བདུན་ཚིགས་དགོས་པ་དེ་ང་མིན། པུར་འདི་ལ་
ཞག་གསུམ་དུ་མ་རེག་པར་ཅམ་མེ་ཞོག །དེ་ནས་པུར་ཆས་ལེགས་པོ་ཞིག་
གྱིས། དར་དམར་པོའི་ན་བཟའ་ཞིག་གསོལ། དེའི་སྟེང་དུ་རུས་རྒྱན་གསོལ་ལ།
ཁྲིའི་སྟེང་དུ་བཞུགས་སུ་ཆུག་ལ། ཁྱེད་དམ་ཚིག་གཙང་བ་བཅུ་ལྷག་ཅིག་གིས་
མཆོད་པ་ཕུལ་ལ་གསོལ་བ་ཐོབ། ང་དག་པ་སངས་རྒྱས་ཀྱི་ཞིང་དུ་འགྲོ་བ་
ཡིན་པས་མྱ་ངན་དང་ངུ་འབོད་མ་བྱེད་པར། ཉིན་མཚན་མེད་པར་བླ་མ་ལ་
གསོལ་བ་ཐོབ། སྐྱེ་མེད་ཀྱི་ངང་དུ་འགག་མེད་ཀྱི་རྩལ་སྦྱོང་གྱིས། ཐམས་ཅད་
འཆི་བ་མིན་པ་འགྲོ་ས་མེད་པ་ཡིན་པས། ད་ཕྱིན་ཆད་སློབ་དཔོན་དགེ་སློང་
ལ་ང་ཇི་ལྟར་ཁུར་བ་བཞིན་ཁུར། ཁྱེད་རྣམས་རི་ཁྲོད་འདིར་སྡོད་ལ། རབ་
རྣམས་ཀྱིས་མཚམས་ལོ་གསུམ་གསུམ་གྱིས། འབྲིང་རྣམས་ཀྱིས་རི་མི་འབབ་
ལོ་གསུམ་གསུམ་གྱིས། ཐ་མ་རྣམས་ཀྱིས་ཀྱང་དབྱར་བཞུགས་དགུན་བཞུགས་
མ་ཆག་པར་གྱིས་ལ་དགེ་སྦྱོར་ལ་འབུངས། དེ་ལྟར་བྱས་ན་བླ་མའི་ཐུགས་
དགོངས་རྫོགས་པ་ཡིན། ཕ་ལ་བུ་སྐྱེས་པ་ཡིན་གསུངས།
ངའི་པུར་འདི་ཡང་མ་བཞུ་བར། གཟིམ་ཁང་འོག་མའི་ནུབ་ཕྱོགས་སུ།
- 120

རི་ཁྲོད་པ་དར་མ་རྒྱལ་མཚན་གྱི་གསུང་།
མཆོད་ཁང་ཀ་བཞི་མ་ཞིག་གི་ནང་དུ། དངུལ་གྱི་འབུམ་པ་ཆུང་ངུ་ཞིག་གྱིས་
ལ་དེའི་བུམ་པ་ནང་དུ་བཞུགས་པ་ཞལ་ཤར་དུ་སྟོན། དར་དམར་པོའི་ན་
བཟའི་སྟེང་དུ། རུས་རྒྱན་གསོལ། མདུན་དུ་དམ་ཚིག་གི་རྡོ་རྗེ་དྲིལ་བུ། ཀ་པཱ་
ལ་བདུད་རྩིས་བཀང་བ་དང་ཌ་མ་རུ་ཤོམས། དབུའི་ཐད་ཀར་མཁའ་སྤྱོད་
མའི་སྐུ་བཞུགས། དེའི་རྟེན་འབྲེལ་ནི་སྨར་ཁམས་སྨད་ལ་སོགས་པའི་ས་ཆ་
དབེན་པ་ཞིག་ཏུ་ཕྱིན་ནས་སྒྲུབ་པ་རྩེ་གཅིག་ཏུ་བྱས་ན། སྐྱེ་བ་འདི་ལ་མཁའ་
སྤྱོད་ཀྱི་དངོས་གྲུབ་ཐོབ་པའི་ཡི་དམ་ལྷའི་ལུང་བསྟན་པ་ཡོད་པ་ཡིན་ཏེ། ད་
་བར་ཆད་ཅིག་བྱུང་བས་དེའི་ཐོག་ཏུ་མ་སོང་ནའང༌། བར་དོར་མཁའ་
སྤྱོད་ཀྱི་དངོས་གྲུབ་ཐོབ་ངེས་པར་འདུག་པས་དེ་བཞིན་གྱིས། མཁའ་སྤྱོད་ཀྱི་
དངོས་གྲུབ་ཐོབ་པའི་གང་ཟག་དེ་དང་འབྲེལ་ཚད་དོན་ལྡན་དུ་འགྲོ་བ་ཡིན་
གསུངས། གཞན་ཡང་ཐུགས་དམ་གྱི་རྟེན་དང༌། ཕྱག་དཔེ་རྣམས་བཞུགས་
སུ་ཆུག །སྐུ་འབུམ་དེ་ཡང་གང་གིས་མཐོང་བ་དང༌། ཐོས་པ་དང༌། མོས་པ་
ཐམས་ཅད་ངས་འདྲེན་པའི་སྨོན་ལམ་གཏབ་ཡོད་པ་ཡིན། གཞན་ཕྱི་རྟེན་
ནང་རྟེན་ལ་སོགས་པ་གང་ཡང་མ་བཞེངས། གལ་ཏེ་བཞེངས་ན་དམ་ཚིག་
མེད་གསུངས། ཕྱག་རྫས་ཀྱི་དངོས་པོ་དམ་དུམ་ཡོད་པ་འདི་རྣམས་ཚོགས་
གལ་ཆེ་བས་གྱིས། ངས་ཞལ་ཏ་བྱས་པ་འདི་རྣམས་བྱས་ན་ཤུལ་དུ་དགེ་བར་
འདུག་ཅིང་། ང་རང་དངོས་བཞུགས་པ་དང་འདྲ་གསུངས། གཞན་ཡང་དེ་
དུས་དྲུང་ན་ཡོད་པ་རྣམས་ཀྱིས་ཐུགས་དམ་གྱིས་ལྟས་ཇི་འདྲ་གདའ་ཞུས་
པས། མདང་ཞག་སངས་རྒྱས་སྨན་པའི་རྒྱལ་པོ་ཇོ་བོའི་སྐུ་ཚད་ཙམ་ཞིག་ལ་
སྨན་ལྷ་དཔག་ཏུ་མེད་པས་བསྐོར་བ་ཞིག་གཟིགས་གསུངས།
ཡང་ཉིན་གཅིག་ཤར་ཕྱོགས་འདི་ན་འོད་དཀར་པོ་ཞིག་བྱུང་བ་དང༌།
- 121

མཚུར་གནས་ནང་གདན་རབས་རྣམས་ཀྱི་གསུང་ཐོར་བུ་ཁག །
དེའི:འགྲོགས:(མོད་)ལ་དེ་བཞིན་གཤེགས་པའི་སྐུས་ཐམ་འགག་ནམ་འགག་
ཏུ་སོང་གསུངས། ཡང་དེའི་རྗེས་ལ་ངས་རི་དཀར་པོ་ཞིག་གི་རྩེ་མོར་ཕྱིན་
པ་དང༌་། དེ་ན་རིན་པོ་ཆེ་སྣ་ཚོགས་ལས་གྲུབ་པའི་གཞལ་ཡས་ཁང་ཞིག་
འདུག །དེའི་ནང་དུ་ཕྱིན་པ་དང་བཅོམ་ལྡན་འདས་བྱམས་པ་མགོན་པོ་དང༌།
རྗེ་དུས་གསུམ་མཁྱེན་པ་ལ་སོགས་པའི་བླ་མ་གོང་མ་རྣམས་བཞུགས་འདུག་
གསུངས། ཡང་དེ་རིང་སུམ་ཅུ་རྩ་གསུམ་གྱི་གནས་རྣམས་གཟིགས་གསུངས།
ཡང་དེའི་རྗེས་ལ་ནུབ་ཅིག་རྨི་ལམ་ན། ཚེ་དཔག་མེད་གཙོ་བོ་མི་(གཉིས་)
འགྱུར་ཙམ་ཞིག་ལ། ཚེ་དཔག་མེད་བསམ་གྱིས་མི་ཁྱབ་པས་བསྐོར་བ་ཞིག་
གཟིགས་གསུངས། དེ་ལ་སོགས་པ་རྗེ་བཙུན་མ་སྒྲོལ་མ་དང༌། དཔའ་བོ་
མཁའ་འགྲོ་ཆོས་སྐྱོང་བསམ་གྱིས་མི་ཁྱབ་པ་གཟིགས་པ་ཐམས་ཅད་ཤིན་ཏུ་
རྒྱན་བཟང་བར་འདུག །སྔར་ཡི་དམ་ཆོས་སྐྱོང་རྣམས་རྒྱན་བཟང་ན་ཁམས་
བཟང་བ་ཞིག་ཡོད་པ་ཡིན་ཏེ། ད་ལན་རྒྱན་བཟང་བ་འདི་འཆི་ཁར་ཕྱིན་
པའི་བསུ་བར་འདུག་གསུངས། དེ་དུས་ཟླ་བ་གཅིག་ཙམ་གྱི་བར་དུ། ནམ་
མཁའ་ལ་འཇའ་ཁ་དོག་ལྔ་རྒྱུན་མ་ཆད་པར་བྱུང་། འཇའ་ཚོན་འདི་རྣམས་
དཔའ་བོ་མཁའ་འགྲོའི་འོད་ཟེར་དུ་འདུག་གསུངས། གཞན་ཡང་སྒྲ་དང་ས་
གཡོ་བ་ལ་སོགས་པ་དང༌། ཕྱི་ན་ཡོད་པ་རྣམས་ཀྱིས་ཀྱང་དྲི་བཟང་པོའི་ངད་
ཀུན་གྱིས་ཚོར་བ་དང༌། ངོ་མཚར་བའི་ལྟས་བསམ་གྱིས་མི་ཁྱབ་པ་བྱུང་ངོ་། །
ཡང་དེའི་རྗེས་དགོང་ཇ་ཁ་ཙམ་ན། ད་འཆི་ཁར་ཕྱིན་པས་ཉམས་དགའ།
དཔའ་བོ་མཁའ་འགྲོ་སྤྲིན་ཕུང་འཐིབ་འཐིབ་བྱེད། ཕྱག་རྒྱ་ཆེན་པོ་ནམ་མཁའ་
ལྟར་སོང་གསུངས། ཡང་དེའི་རྗེས་ཐོ་རངས་ཀྱི་ཆ་ལ་སླེབས་པ་དང་། སྤྱན་
བར་སྣང་ལ་ཧྲིག་གེ་གཟིགས་ནས། བཅོམ་ལྡན་འདས་འཁོར་(ལོ་)བདེ་མཆོག་
-
122

རི་ཁྲོད་པ་དར་མ་རྒྱལ་མཚན་གྱི་གསུང་།
ལྷ་དྲུག་ཅུ་རྩ་གཉིས་ཀྱི་དཀྱིལ་འཁོར་མདུན་གྱི་ནམ་མཁར་བྱོན་གསུངས།
འཁོར་ལོ་བདེ་མཆོག་གི་ཐང་སྐུ་དང༌་། མཁའ་སྤྱོད་མའི་ཐང་སྐུ་གཉིས་ཞལ་
ཁེབས་སོལ་མཆོད་པ་ཞིག་ཤོམས་གསུངས། དེ་ནས་དགུང་ལོ་དྲུག་ཅུ་རྩ་
བདུན་ལ་འབྱུང་བ་འཁྲུགས་པ་ལ་སོགས་པའི་སྐྱོན་གྱིས་གནོད་པ་མེད་པར།
(ས་མོ་)གླང་གི་ལོ་ཟླ་བ་གསུམ་པའི་ཚེས་བཅུ་དགུའི་ཉི་མ:འདས:(ཤར་)དྲོས་
ཙམ་ལ་སྤྲུལ་པའི་སྐུའི་དཀྱིལ་འཁོར་བསྡུས་ཏེ་ཆོས་ཀྱི་དབྱིངས་སུ་གཤེགས་
སོ། །
དེ་ནས་བུ་སློབ་རྣམས་ཀྱིས། སྔར་གྱི་ཞལ་ཏ་བྱོན་པའི་ལུགས་བཞིན་དུ།
གདུང་གི་དྲུང་དུ། མོས་གུས་རྩེ་གཅིག་པའི་སྒོ་ནས་མཆོད་པ་བཤམས་ཤིང་
གསོལ་བ་གཏབ། ཉི་ཤུ་གསུམ་གྱི་ཉིན་པར་གདུང་འདབ་བྱས་དུས། ནམ་
མཁའ་ཤིན་ཏུ་དྭངས་པ་ལ་འཇའ་ཁ་དོག་སྣ་ལྔ་ཡོད་པའི་ནང་ནས། མེ་
ཏོག་གི་ཆར་པ་འདབ་མ་ལྔ་པ་དང་བརྒྱད་པ་ལ་སོགས་ཁ་དོག་སྣ་ཚོགས་པ་
བབ་པ། གྲལ་དུ་ཡོད་པ་ཐམས་ཅད་ཀྱིས་མཐོང་བར་གྱུར། གཞན་ཡང་ཏིང་
ལའང་དགེ་སྦྱོར་སྐྱེས་པ་བྱུང་།
ངེ་འཛིན་ཡོད་པ་རྣམས་དེ་དུས་ལྷག་པར་དྭངས་པ་དང་། མེད་པ་རྣམས་
དེ་ནས་ཟླ་བ་གཅིག་གི་བར་དུ་གདུང་ལ་གསོལ་བ་བཏབ་པ་ལ། དེ་དུས་
ཟླ་བ་བཞི་པའི་ཚད་པའི་སྒང་ཡིན་ནའང་། པུར་ལ་དྲི་ང་བའི་སྐྱོན་མེད་པར་
དྲི་བཟང་པོའི་ངད་དང་བཅས་ཏེ། སྐུ་ཤའི་མདོག་མ་འགྱུར་བར་ཀུན་གྱིས་
མཐོང་བས་ཡ་མཚན་དུ་གྱུར། དེ་ནས་ཟླ་བ་བཞི་པའི་ཚེས་བཅུ་དགུའི་ཉིན་
པར། དཔལ་ལྡན་འབྲས་སྤུངས་གསེར་གྱི་མཆོད་རྟེན་ནོར་བུ་རིན་པོ་ཆེས་
སྤྲས་པའི་ནང་དུ། པུར་གདན་དྲངས་ཏེ་བཞུགས་པའི་དུས་སུ། ནམ་མཁའ་ལ་
- 123-

མཚུར་གནས་ནང་གདན་རབས་རྣམས་ཀྱི་གསུང་ཐོར་བུ་ཁག །
འཇའ་ཁ་དོག་ལྔ་པ་དར་འཐེན་པ་འདྲ་བ་དང༌། འོད་ཆེན་པོ་ཉི་མའི་དཀྱིལ་
འཁོར་ཤར་བ་འདྲ་བ་ནམ་མཁའ་ཁེངས་པ་དང༌། དེ་དུས་སྒོམ་ཆེན་པ་ཞིག་
གིས་གསོལ་བ་བཏབ་པས། སྐུ་འབུམ་གྱི་ནང་ན་རྗེ་བཙུན་མ་སྒྲོལ་མའི་སྙིང་
པོ་དི་རི་རི་གྲག་པ་ཐོས་པ་བྱུང༌། གཞན་ཡང་ལྟས་ཁྱད་པར་ཅན་མང་དུ་
བྱུང་། དེ་ནས་ཟླ་བ་གཅིག་དང་ཞག་ཉི་ཤུའི་བར་དུ་མཆོད་པ་རྒྱུན་མ་ཆད་
པར་ཕུལ། གསོལ་བ་རྩེ་གཅིག་ཏུ་གཏབ། ཟླ་བ་དྲུག་པའི་ཚེས་བཅུ་ལ་བུ་སློབ་
བཟང་པོ་རྣམས་འཚོགས་ཏེ། རབ་ཏུ་གནས་པ་བྱས་པའི་དུས་སུ། སྣང་བ་
དག་པ་རྣམས་ཀྱིས་རིན་པོ་ཆེ་པའི་སྐུ་མཐོང་བ་དང་། ཌ་མ་རུའི་སྒྲ་ཐོས་པ་
དང༌། ལ་ལས་ནམ་མཁའ་ལ་འོད་བྱུང་སྟེ། སྐུ་འབུམ་ལ་ཐིམ་པ་ལ་སོགས་པ།
ངོ་མཚར་བའི་ལྟས་མང་དུ་བྱུང་སྟེ། མདོ་བསྡུས་ཙམ་ཡི་གེར་བཀོད་པའོ། །དེ་
ཡི་གསེར་གྱི་མཆོད་རྟེན་ཆེན་པོ་དེ་ཡངང་། གང་གིས་མཐོང་བ་ཐམས་ཅད་
སྣང་བ་འགྱུར་བ་དང་། མོས་གུས་ཅན་རྣམས་ཀྱིས་གསོལ་བ་བཏབ་པའི་དུས་
སུ། དགེ་སྦྱོར་ཁྱད་པར་ཅན་ཤར་བ་དང་། དེ་ལ་སོགས་པའི་བྱིན་རླབས་དང་
ལྡན་པར་འགྱུར་རོ། །སྐུ་གཤེགས་ཁའི་དག་སྣང་ཤར་ཚུལ་དང༌། ཞལ་ཏ་བྱོན་
ཅིང་སྐུ་འབུམ་བཞེངས་པའི་ལེའུ་སྟེ་བཅུ་པའོ།། །།
ཆོས་ཀྱི་སྐུ་ལ་འདས་གྲོངས་མི་མངའ་ཡང་། །གདུལ་བྱའི་སྣང་ངོར་སྤྲུལ་
སྐུ་སྡུད་ཚུལ་བསྟན། །མཁའ་སྤྱོད་གཤེགས་ཁར་དཔའ་བོ་མཁའ་འགྲོས་
བསུས། །རྟོགས་ལྡན་ཆེན་པོ་བླ་མའི་ཞབས་ལ་འདུད། །བླ་མ་རིན་པོ་ཆེ་
པ་ཉིད་ཞིང་ཁམས་གང་དུ་བཞུད་ཞུས་པས། བཅོམ་ལྡན་འདས་བྱམས་པ་
མགོན་པོའི་དྲུང་ན། སྔར་གྱི་ཆོས་རྗེ་དུས་གསུམ་མཁྱེན་པ་ལ་སོགས་པའི་བླ་
མ་གོང་མ་རྣམས་བཞུགས་འདུག་པས། བཅོམ་ལྡན་འདས་བྱམས་པ་ལ་ཆོས་
- 124 -

རི་ཁྲོད་པ་དར་མ་རྒྱལ་མཚན་གྱི་གསུང་།
ཞུ་བ་དང་། བླ་མ་གོང་མ་རྣམས་ལ་མཇལ་བ་དང༌་། སྔར་གྱི་སྨོན་ལམ་གྱི་
སྟོབས་ཀྱིས་དེར་འགྲོ་བ་ཡིན། ཁྱེད་རྣམས་ཀྱང་དེར་སྨོན་ལམ་ཐོབ་གསུངས།
དེར་བཅོམ་ལྡན་འདས་བྱམས་པ་མགོན་པོ་མཉེས་པར་བྱེད་ཅིང་། ཏིང་ངེ་
འཛིན་གྱི་རྩལ་སྦྱོང་བ་དང་། ལྷའི་ཚོགས་རྣམས་ལ་ཆོས་སྟོན་པ་ཡིན་གསུངས།
དགའ་ལྡན་དུ་འབྱོན་པའི་རབས་ཏེ་དང་པོའོ། །
དེའི་རྗེས་སུ་ཤར་ཕྱོགས་མངོན་དགའི་ཞིང་ཁམས་ན་བཅོམ་ལྡན་འདས་
མི་འཁྲུགས་པའི་དྲུང་དུ། དེ་བཞིན་གཤེགས་པ་མཉེས་པ་དང༌། བྱང་ཆུབ་
སེམས་དཔའི་སྤྱོད་པ་སྤྱད་ནས། ཏིང་ངེ་འཛིན་གྱི་རྩལ་སྦྱོང་བ་ཡིན་གསུངས།
མངོན་དགའི་ཞིང་ཁམས་སུ་འབྱོན་པའི་རབས་ཏེ་གཉིས་པའོ། །
དེ་ནས་བཟུང་སྟེ་སྐྱེས་རབས་ཐམས་ཅད་དུ་སངས་རྒྱས་ཀྱི་ཞིང་ཁམས་
སྦྱོང་ཞིང༌། གདུལ་བྱའི་རྣམས་སྨིན་གྲོལ་གྱི་ལམ་ལ་འགོད་པ་ཡིན་གསུངས།
དེའི་རྒྱུ་མཚན་ཡང་། དེ་ནས་བཟུང་སྟེ་སངས་རྒྱས་མ་ཐོབ་བར། །འཇམ་
དཔལ་དབྱངས་དང་སྤྱན་རས་གཟིགས་ལ་སོགས། །དེ་དག་ཀུན་གྱི་རྗེས་སུ་
བདག་སློབ་ཅིང༌་། །འགྲོ་བ་མ་ལུས་འདྲེན་པའི་བླ་མར་ཤོག །ཅེས་གསུངས་
སོ། །མ་འོངས་པའི་དུས་སུ་དགའ་ལྡན་དང་མངོན་དགའ་ལ་སོགས་པའི་ཞིང་
སྦྱོང་མཛད་པའི་ལེའུ་སྟེ་བཅུ་གཅིག་པའོ།། །།
འདི་ནས་མ་འོངས་རྒྱལ་བ་བྱམས་པའི་དྲུང༌། །དེ་ནས་སྤྲུལ་པ་མངོན་
དགའི་ཞིང་ཁམས་དང༌། །རྒྱལ་བ་དཔག་མེད་ཞིང་ཁམས་སྦྱོང་མཛད་
པའི། །རྒྱལ་སྲས་ཆེན་པོ་བླ་མའི་ཞབས་ལ་འདུད། །བླ་མ་རྟོགས་ལྡན་རིན་
པོ་ཆེ་པ་དེ་ཉིད་ཀྱི་འདས་མ་འོངས་ད་ལྟར་གྱི་རྣམ་ཐར་ཆེན་མོ་འདི་ཉིད།
རིན་པོ་ཆེ་པ་ཉིད་ཞལ་བཞུགས་དུས་སུ་བཀོད་པར་ཞུས་ནའང་། ད་བཟོད་
- 125 -

མཚུར་གནས་ནང་གདན་རབས་རྣམས་ཀྱི་གསུང་ཐོར་བུ་ཁག །
ཅིག་བྱེད་པ་ཡིན་གསུངས་ནས་རྗེས་སུ་གནང་བར་མཛད་དེ། དེ་ལ་བརྟེན་
ནས་ཞལ་ནས་གསུངས་པ། བདག་གི་བློ་ལ་གསལ་བ་རྣམས། གཞན་ཡང་བུ་
རྒན་རྣམས་ཀྱིས་གསུང་སྒྲོས་ཟིན་པ་དང་། ཉེ་གནས་གཉིས་ལ་སོགས་པས་
ཟིན་པ་རྣམས་ལ། རང་བཟོ་སྤངས་ཏེ། བླ་མ་དམ་པ་ལ་མོས་པའི་གདུལ་བྱ་
རྣམས་ཀྱིས་བསྐུལ་བའི་ངོར་རྣམ་ཐར་ནོར་བུ་རིན་པོ་ཆེའི་ཕྲེང་བ་ཞེས་བྱ་
བ། བླ་མ་དེ་ཉིད་ཀྱིས་དུས་ཡུན་རིང་དུ་རྗེས་སུ་བཟུང་བའི་སྒོམ་ཆེན་རི་ཁྲོད་
པ་དར་མ་རྒྱལ་མཚན་ཞེས་བྱ་བས། དཔལ་གནས་ནང་གི་རི་ཁྲོད་ཆེན་པོར།
གླང་གི་ལོ་ཟླ་བ་བཅུ་གཉིས་པའི་ཆོ་འཕྲུལ་ཆེན་པོའི་དུས་སུ།
དཔལ་ལྡན་
འབྲས་སྤུངས་གསེར་གྱི་མཆོད་རྟེན་གྱི་དྲུང་དུ་མོས་གུས་ཀྱིས་སྟོབས་ཀྱིས། ཡི་
གེར་བཀོད་པའོ། །དཔལ་ལྡན་བླ་མའི་རྣམ་ཐར་འདི་བཀོད་པས། །བདག་
དང་འགྲོ་དྲུག་སེམས་ཅན་མ་ལུས་པ། །བླ་མ་ཉིད་ཀྱིས་རྗེས་སུ་བཟུང་ནས་
ཀྱང༌། །དག་པའི་ཞིང་དུ་ཁྱེད་དང་མཉམ་པར་ཤོག །གཞུང་ཡོངས་སུ་རྫོགས་
པའི་ལེའུ་སྟེ་བཅུ་གཉིས་པའོ།། །།འདི་ཚོ་བླ་མའི་གསུང་སྒྲོས་གྱུར་རུ་ལུགས་ཡིན་པས་གཞན་
གྱིས་ཡི་གེ་ལ་བཅོས་སླད་མ་མཛད་ཅིག །བཀྲ་ཤིས་དཔལ་འབར་འཛམ་གླིང་རྒྱན་དུ་ཤོག །དགེའོ། །ལེགས་
སོ།། །།
- 126 -
1